CELEX: 32009R0019
Language: sl
Date: 2009-01-13 00:00:00
Title: Uredba Komisije (ES) št. 19/2009 z dne 13. januarja 2009 o izvajanju Uredbe (ES) št. 453/2008 Evropskega parlamenta in Sveta o četrtletnih statističnih podatkih glede prostih delovnih mest v Skupnosti, v zvezi z opredelitvijo prostega delovnega mesta, referenčnih datumov za zbiranje podatkov, specifikacij prenosa podatkov in študij izvedljivosti (Besedilo velja za EGP)

14.1.2009   
            
            
               SL
            
            
               Uradni list Evropske unije
            
            
               L 9/3
            
         
      UREDBA KOMISIJE (ES) št. 19/2009
   z dne 13. januarja 2009
   o izvajanju Uredbe (ES) št. 453/2008 Evropskega parlamenta in Sveta o četrtletnih statističnih podatkih glede prostih delovnih mest v Skupnosti, v zvezi z opredelitvijo prostega delovnega mesta, referenčnih datumov za zbiranje podatkov, specifikacij prenosa podatkov in študij izvedljivosti
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 453/2008 Evropskega parlamenta in Sveta z dne 23. aprila 2008 o četrtletnih statističnih podatkih glede prostih delovnih mest v Skupnosti (1) in zlasti drugega pododstavka člena 2(1) in členov 3(1), 5(1) in 7(1) Uredbe,
   ob upoštevanju naslednjega:
   
               (1)
            
            
               Uredba (ES) št. 453/2008 je določila skupni okvir za sistematično pripravo četrtletnih statističnih podatkov glede prostih delovnih mest v Skupnosti.
            
         
               (2)
            
            
               Potrebni so izvedbeni ukrepi v zvezi z opredelitvijo informacij, ki se zagotovijo, in referenčnih datumov, za katere se bodo informacije zbirale.
            
         
               (3)
            
            
               Treba je tudi podrobno določiti obliko, roke za prenos zahtevanih podatkov in datum za prvo referenčno četrtletje, ki se prenese.
            
         
               (4)
            
            
               V skladu s členom 7 Uredbe (ES) št. 453/2008 je treba določiti ustrezen okvir za uvedbo vrste študij izvedljivosti, ki jih opravijo tiste države članice, ki imajo težave pri zagotavljanju podatkov za majhne enote in za določene dejavnosti.
            
         
               (5)
            
            
               Opravljeno je bilo posvetovanje z Evropsko centralno banko.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za statistični program –
            
         SPREJELA NASLEDNJO UREDBO:
   Člen 1
   Opredelitve v zvezi s „prostim delovnim mestom“
   Za namene uporabe člena 2(1) Uredbe (ES) št. 453/2008:
   
               (a)
            
            
               „dejavni ukrepi pri iskanju ustreznega kandidata“ vključujejo:
               
                           (i)
                        
                        
                           sporočanje prostih delovnih mest javnim službam za zaposlovanje;
                        
                     
                           (ii)
                        
                        
                           vzpostavljanje stikov z zasebnimi agencijami za zaposlovanje/lovci na glave;
                        
                     
                           (iii)
                        
                        
                           oglaševanje prostega delovnega mesta v medijih (na primer na internetu, v časopisih, revijah);
                        
                     
                           (iv)
                        
                        
                           oglaševanje prostega delovnega mesta na javni oglasni deski;
                        
                     
                           (v)
                        
                        
                           neposreden stik z možnimi kandidati/možnimi novimi sodelavci, vključno z razgovori z njimi in njihovo izbiro;
                        
                     
                           (vi)
                        
                        
                           približevanje zaposlenim in/ali osebne stike;
                        
                     
                           (vii)
                        
                        
                           uporabo pripravništva.
                        
                     
         
               (b)
            
            
               „določeno obdobje“ pomeni najdaljši čas, v katerem je prosto delovno mesto, ki naj bi ga zasedel primeren kandidat, na voljo. To obdobje je neomejeno; poroča se o vseh delovnih mestih, za katere se uporabljajo dejavni ukrepi na referenčni datum.
            
         Člen 2
   Referenčni datumi
   Države članice zagotovijo podatke o številu prostih delovnih mest in številu zasedenih delovnih mestih, kot je določeno v členu 2(1) in (2) Uredbe (ES) št. 453/2008, ki se lahko štejejo za reprezentativne za referenčno četrtletje. Priporočena načina za doseganje tega sta stalno zbiranje podatkov ali izračun reprezentativnega povprečja podatkov, zbranih za posebne referenčne datume.
   Člen 3
   Prenos podatkov
   1.   Države članice pošljejo podatke najkasneje 70 dni po koncu referenčnega četrtletja, razčlenjene v skladu s členom 1(2) Uredbe (ES) št. 453/2008, skupaj z ustreznimi metapodatki.
   Države članice, katerih število zaposlenih predstavlja več kot 3 % celotne Evropske skupnosti, pošljejo zbirno število prostih delovnih mest in zasedenih delovnih mest ter ustrezne metapodatke najpozneje 45 dni po koncu referenčnega četrtletja.
   Delež vsake države članice v zvezi s skupnim številom zaposlenih v ES se izračuna vsakih pet let na podlagi povprečja štirih četrtletij predhodnega koledarskega leta. V primeru pridružitve nove države članice se izvedejo ad hoc izračuni. Prvi izračun se nanaša na koledarsko leto pred letom sprejetja te uredbe. Vir za podatke o zaposlenih je raziskava delovne sile Evropske unije, predvidena z Uredbo Sveta (ES) št. 557/98 (2). Podatki se nanašajo na poslovne enote, ki jih zajema člen 1 Uredbe (ES) št. 453/2008.
   Spremembe v zvezi z roki za pošiljanje za države, ki prvič presežejo prag 3 odstotkov, veljajo od prvega referenčnega četrtletja leta, ki sledi izračunu.
   2.   Ustrezni metapodatki se nanašajo posebej na informacije v zvezi z metodološkimi ali tehničnimi dogodki v četrtletju, ki je potrebno za razlago rezultatov, in na informacije o podatkovnih celicah, za katere se šteje, da niso dovolj zanesljive ali pa se ne smejo razkriti.
   3.   Države članice četrtletne podatke in ustrezne metapodatke Komisiji (Eurostatu) pošljejo v elektronski obliki. Pri prenosu se upoštevajo ustrezni standardi izmenjave, ki jih je odobril Odbor za statistični program. Komisija (Eurostat) zagotovi podrobno dokumentacijo v zvezi z odobrenimi standardi in smernice za njihovo izvajanje.
   4.   Prvi prenos podatkov se nanaša na prvo četrtletje leta, ki sledi letu začetka veljavnosti te uredbe.
   Serije podatkov se pošljejo v naslednjih oblikah:
   
               (a)
            
            
               neprilagojene;
            
         
               (b)
            
            
               desezonirane, v skladu z Uredbo Komisije o izvajanju Uredbe (ES) št. 453/2008 v zvezi s postopki za desezoniranje in poročili o kakovosti; in
            
         
               (c)
            
            
               na prostovoljni podlagi, v obliki serij trend cikla.
            
         Člen 4
   Študije izvedljivosti
   Okvir za uvedbo vrste študij izvedljivosti iz člena 7 Uredbe (ES) št. 453/2008 je določen v Prilogi.
   Člen 5
   Začetek veljavnosti
   Ta uredba začne veljati dvajseti dan po njeni objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. januarja 2009
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 145, 4.6.2008, str. 234.
   
      (2)  UL L 77, 14.3.1998, str. 3.
   
      PRILOGA
      Študija izvedljivosti, v kateri se ocenjuje, kako dobiti četrtletne statistične podatke glede prostih delovnih mest za oddelke O, P, Q, R in/ali S po splošni industrijski klasifikaciji gospodarskih dejavnosti (NACE Rev. 2)
      Študija izvedljivosti države članice zajema zlasti:
      
                  1.
               
               
                  prispevek posameznih gospodarskih aktivnosti v nacionalnem gospodarstvu, izražen s številom podjetij in deležem zaposlenih ali drugim ustreznim merilom;
               
            
                  2.
               
               
                  opis podobnosti in razlik v strukturi prostih delovnih mest in razvoju teh gospodarskih aktivnosti v primerjavi s strukturo prostih delovnih mest in razvojem za oddelke NACE od B do N (NACE Rev. 2).
               
            Možnosti
      Treba je oceniti različne možnosti za pridobitev števila prostih delovnih mest in števila zasedenih delovnih mest za oddelke NACE O, P, Q, R in/ali S (NACE Rev. 2). Upoštevati je treba naslednje možne vire podatkov:
      
                  (a)
               
               
                  obstoječe zbirke podatkov;
               
            
                  (b)
               
               
                  upravne vire;
               
            
                  (c)
               
               
                  postopke statističnega ocenjevanja;
               
            
                  (d)
               
               
                  nove zbirke podatkov.
               
            Ocena vsake od teh možnosti navaja tehnične in pravne vidike, ki so z njo povezani, vključno s: časovno razporeditvijo izvajanja; pričakovano statistično kakovostjo rezultatov; pričakovanimi stroški zagona in delovanja zbiranja podatkov, izraženimi v eurih in v številu ustreznih oseb, zaposlenih za polni delovni čas; stroškom raziskane enote; oceno stroškov morebitnih dodatnih obremenitev podjetij; morebitnimi tveganji ali negotovostjo; pa tudi posebnimi prednostmi ali slabostmi. Stroški in kakovost se primerjajo z obstoječo zbirko podatkov za oddelke od B do N.
      Priporočilo
      Na podlagi ocene različnih možnosti se predlaga najustreznejši pristop.
      Izvajanje
      Zagotovijo se podrobnosti o predlaganem izvedbenem načrtu, vključno z datumi začetka in zaključka specifičnih faz.
      Države članice, ki izvajajo študije izvedljivosti
      Naslednje države članice izvajajo študije izvedljivosti, da ocenijo, kako dobiti četrtletne podatke glede prostih delovnih mest, opredeljene v členu 2 Uredbe (ES) št. 453/2008, za oddelke NACE O, P, Q, R in/ali S (NACE Rev. 2):
      
                  —
               
               
                  Danska
               
            
                  —
               
               
                  Nemčija
               
            
                  —
               
               
                  Španija
               
            
                  —
               
               
                  Francija
               
            
                  —
               
               
                  Italija
               
            
                  —
               
               
                  Malta
               
            
                  —
               
               
                  Avstrija.
               
            Študija izvedljivosti, v kateri se ocenjuje, kako dobiti četrtletne statistične podatke glede prostih delovnih mest za poslovne enote z manj kot desetimi zaposlenimi
      Študija izvedljivosti države članice zajema zlasti:
      
                  1.
               
               
                  prispevek posameznih vrst podjetij v nacionalnem gospodarstvu, izražen s številom podjetij in deležem zaposlenih ali drugim ustreznim merilom;
               
            
                  2.
               
               
                  opis podobnosti in razlik v strukturi prostih delovnih mest in razvoju teh vrst podjetij v primerjavi s strukturo prostih delovnih mest in razvojem v podjetjih z desetimi ali več zaposlenimi.
               
            Možnosti
      Treba je oceniti različne možnosti za pridobitev števila prostih delovnih mest in števila zasedenih delovnih mest za podjetja z manj kot desetimi zaposlenimi. Upoštevati je treba naslednje možne vire podatkov:
      
                  (a)
               
               
                  obstoječe zbirke podatkov;
               
            
                  (b)
               
               
                  upravne vire;
               
            
                  (c)
               
               
                  postopke statističnega ocenjevanja;
               
            
                  (d)
               
               
                  nove zbirke podatkov.
               
            Ocena vsake od teh možnosti navaja podrobnosti s tem povezanih tehničnih in pravnih vprašanj, vključno s: časovno razporeditvijo izvajanja; pričakovano statistično kakovostjo rezultatov; pričakovanimi stroški zagona in delovanja zbiranja podatkov, izraženimi v eurih in v številu ustreznih oseb, zaposlenih za polni delovni čas; stroškom raziskane enote; oceno stroškov morebitnih dodatnih obremenitev podjetij; morebitnimi tveganji ali negotovostjo; pa tudi posebnimi prednostmi ali slabostmi. Stroški in kakovost se primerjajo z obstoječo zbirko podatkov za podjetja z desetimi ali več zaposlenimi.
      Priporočilo
      Na podlagi ocene različnih možnosti se predlaga najustreznejši pristop.
      Izvajanje
      Zagotovijo se podrobnosti o predlaganem izvedbenem načrtu, vključno z datumi začetka in zaključka specifičnih faz.
      Države članice, ki izvajajo študije izvedljivosti
      Naslednje države članice izvajajo študije izvedljivosti, da ocenijo, kako dobiti četrtletne podatke glede prostih delovnih mest, opredeljene v členu 2 Uredbe (ES) št. 453/2008, za poslovne enote z manj kot desetimi zaposlenimi:
      
                  —
               
               
                  Danska
               
            
                  —
               
               
                  Francija
               
            
                  —
               
               
                  Italija
               
            
                  —
               
               
                  Malta.